
[bookmark: _Hlk240551385]Қазақстан Республикасының кейбір нормативтік құқықтық актілеріне қаржы нарығын реттеу мәселелері бойынша өзгерістер мен толықтырулар енгізу туралы

Қазақстан Республикасы Қаржы нарығын реттеу және дамыту агенттігінің Басқармасы ҚАУЛЫ ЕТЕДІ:
1. Қоса беріліп отырған Қаржы нарығын реттеу мәселелері бойынша өзгерістер мен толықтырулар енгізілетін Қазақстан Республикасының нормативтік құқықтық актілерінің тізбесі (бұдан әрі – Тізбе) бекітілсін.
2. Осы қаулыға қосымшаға сәйкес Қазақстан Республикасы Ұлттық Банкінің Басқармасы қаулысының, Қазақстан Республикасы Қаржы нарығын реттеу және дамыту агенттігінің Басқармасы қаулыларының және Қазақстан Республикасының Қаржы нарығын реттеу және дамыту агенттігі Басқармасының кейбір қаулыларының жекелеген құрылымдық элементтерінің күші жойылды деп танылсын.
3. Іс-қимылды қадағалау департаменті Қазақстан Республикасының заңнамасында белгіленген тәртіппен:
1)	 Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;
2)	осы қаулыны ресми жарияланғаннан кейін Қазақстан Республикасы Қаржы нарығын реттеу және дамыту агенттігінің ресми интернет-ресурсына орналастыруды;
3)	осы қаулы мемлекеттік тіркелгеннен кейін он жұмыс күні ішінде Заң департаментіне осы тармақтың 2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.
4. Осы қаулының орындалуын бақылау Қазақстан Республикасының Қаржы нарығын реттеу және дамыту агенттігі Төрағасының жетекшілік ететін орынбасарына жүктелсін.
5. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

[bookmark: _Hlk240042295] 
Қаржы нарығын реттеу мәселелері бойынша өзгерістер мен толықтырулар енгізілетін Қазақстан Республикасының нормативтік құқықтық актілерінің тізбесі 

1. «Сақтандыру ұйымының, Қазақстан Республикасы бейрезидент-сақтандыру ұйымы филиалының сақтандыру, оның ішінде сақтандыру нарығының қатысушыларымен өзара қарым-қатынастағы қызметін жүзеге асыруына, сақтандыру ұйымы мен сақтандыру агентінің арасында жасалатын тапсырма шартына қойылатын және сақтандыру агентінің сақтандыру нарығында делдалдық қызметті жүзеге асыруға өкілеттіктеріне қойылатын талаптарды, сондай-ақ сақтандыру агенттерін оқытудың ең қысқа бағдарламасын және оқытуды жүргізудің тәртібіне қойылатын талаптарды бекіту туралы» Қазақстан Республикасының Қаржы нарығын және қаржы ұйымдарын реттеу мен қадағалау агенттігі Басқармасының 2010 жылғы 
1 наурыздағы № 25 қаулысына (Нормативтік құқықтық актілерді мемлекеттік тіркеу тізілімінде № 6164 болып тіркелген) мынадай өзгеріс енгізілсін:
көрсетілген қаулымен бекітілген Сақтандыру ұйымының, Қазақстан Республикасы бейрезидент-сақтандыру ұйымы филиалының сақтандыру, оның ішінде сақтандыру нарығының қатысушыларымен өзара қарым-қатынастағы қызметін жүзеге асыруына, сақтандыру ұйымы мен сақтандыру агентінің арасында жасалатын тапсырма шартына қойылатын және сақтандыру агентінің сақтандыру нарығында делдалдық қызметті жүзеге асыруға өкілеттіктеріне қойылатын талаптар, сондай-ақ сақтандыру агенттерін оқытудың ең қысқа бағдарламасын және оқытуды жүргізудің тәртібіне қойылатын талаптарда: 
2-2-тармақтың бесінші бөлігінің бірінші абзацы мынадай редакцияда жазылсын:
«Жеке тұлға сақтанушымен сақтандыру шарты жасалғанға дейін сақтандыру ұйымы мен сақтандыру агенттері сақтанушыға жазбаша нысанда мынадай құжаттарды ұсынады:».
2. «Коллекторлық агенттіктің есептілікті ұсыну қағидаларын бекіту туралы» Қазақстан Республикасы Ұлттық Банкі Басқармасының 2025 жылғы 2 желтоқсандағы № 87 қаулысына келесі өзгеріс енгізу:
«Жеке тұлғалардың берешегін реттеу нәтижелері туралы есеп» әкімшілік деректерді өтеусіз негізде жинауға арналған нысанын толтыру бойынша түсіндірменің 2-тармағы алып тасталсын.
[bookmark: z5]3. «Банктердің, Қазақстан Республикасы бейрезидент банктері филиалдарының, банк операцияларының жекелеген түрлерін жүзеге асыратын ұйымдардың, сақтандыру ұйымдарының, Қазақстан Республикасының бейрезидент сақтандыру ұйымдары филиалдарының, бағалы қағаздар нарығында брокерлік қызметті жүзеге асыратын ұйымдардың, микроқаржы ұйымдарының жеке және заңды тұлғалардың келіп түскен жолданымдары бойынша есептілікті ұсыну тізбесін, нысандарын, мерзімдері мен қағидаларын бекіту туралы» Қазақстан Республикасы Қаржы нарығын реттеу және дамыту агенттігі Басқармасының 2026 жылғы 20 сәуірдегі № 80 қаулысына (Нормативтік құқықтық актілерді мемлекеттік тіркеу тізілімінде № 38525 болып тіркелген) мынадай өзгерістер мен толықтырулар енгізілсін:
көрсетілген қаулымен бекітілген «Қаржылық қызметтерді тұтынушылардың жолданымдары туралы есеп (біріктірілген деректер)» әкімшілік деректерді өтеусіз негізде жинауға арналған нысанда:
оныншы абзац мынадай редакцияда жазылсын:
«Жинау әдісі: цифрлық нысанда»;
 «Қаржылық қызметтерді тұтынушылардың жолданымдары туралы есеп (біріктірілген деректер)» әкімшілік деректерді өтеусіз негізде жинауға арналған нысанын толтыру жөніндегі түсіндірме Тізбеге қосымшаға сәйкес редакцияда жазылсын;
көрсетілген қаулымен бекітілген «Жолданымдарды қарау нәтижелері бойынша қаржылық қызметтерді тұтынушылар үшін қаржылық салдарлар туралы есеп»  әкімшілік деректерді өтеусіз негізде жинауға арналған  нысанда:
оныншы абзац мынадай редакцияда жазылсын:
«Жинау әдісі: цифрлық нысанда»;
кестенің 1-бағанының атауы мынадай редакцияда жазылсын: 
«Жолданымдардың жалпы саны»;
«Жолданымдарды қарау нәтижелері бойынша қаржылық қызметтерді тұтынушылар үшін қаржылық салдарлар туралы есеп»  әкімшілік деректерді өтеусіз негізде жинауға арналған  нысанды толтыру бойынша Түсіндірмеде:
2-тармақ мынадай редакцияда жазылсын:
«2. Нысан көрсеткіштері (индекс – Ф2 ) осы қаулының  1-тармғының 2) тармақшасында бекітілген нысанда (индекс – Ф1) көрсетілген жолданымдар негізінде қалыптастырылады.»;
3-тармақ мынадай редакцияда жазылсын: 
«3. Нысанда негізгі борышты және (немесе) есептелген сыйақыны кешіру және ақшалай өтемақы төлеу бөлігінде жолданымдарды қарау нәтижелері бойынша қаржылық қызметтерді тұтынушылар үшін қаржылық салдарлар туралы мәліметтер көрсетіледі. Нысан жеке тұлғалардың жолданымдары бойынша жеке және заңды тұлғалардың жолданымдары бойынша жеке толтырылады.»;
4-тармақтың 1) тармақшасы мынадай редакцияда жазылсын: 
«1) қаржылық қызметтерді тұтынушылар үшін қаржылық салдарлар туындаған жолданымдардың жалпы саны;»;
көрсетілген қаулымен бекітілген Банктердің, Қазақстан Республикасы бейрезидент банктері филиалдарының, банк операцияларының жекелеген түрлерін жүзеге асыратын ұйымдардың, сақтандыру ұйымдарының, Қазақстан Республикасының бейрезидент сақтандыру ұйымдары филиалдарының, бағалы қағаздар нарығында брокерлік қызметті жүзеге асыратын ұйымдардың, микроқаржы ұйымдарының жеке және заңды тұлғалардың келіп түскен жолданымдары бойынша есептілікті ұсыну қағидаларында бұдан әрі – Қағидалар):
3-тармақ мынадай редакцияда жазылсын:
«3. Қаржы ұйымының басшысы немесе есепке қол қою жөніндегі функция жүктелген тұлға және орындаушы электрондық цифрлық қолтаңба арқылы қол қойған есептілік оны ұсыну мерзімі өткен күннен бастап кемінде бес жыл қаржы ұйымында цифрлық нысанда сақталады.»;
4-тармақ мынадай редакцияда жазылсын:
«4.  Есептілік уәкілетті органға цифрлық нысанда ұсынылады.»; 
6-тармақ мынадай редакцияда жазылсын:
«6. Осы қаулының 1-тармағының 3) тармақшасында бекітілген есеп нысанында көзделген негізгі борышты және (немесе) сыйақыны кешіруге байланысты көрсеткіштерді банктер, Қазақстан Республикасы бейрезидент банктерінің филиалдары мен микроқаржы ұйымдары, банк операцияларының жекелеген түрлерін жүзеге асыратын ұйымдар толтырады.»;
18-тармақ мынадай редакцияда жазылсын:
«18. Жолданымдардың тақырыптары мен себептері қаржы ұйымының түрін ескере отырып айқындалады және Жіктеуішке сәйкес қаржылық қызметтерді тұтынушылардың жолданымдары бойынша есептілікті қалыптастыру кезінде қолданылады.»;
қосымшаларда: 
1-кесте мынадай редакцияда жазылсын:
«1-кестеде Жеке тұлғалардың қаржы өнімдерінің түрлерін жіктеу (банк, Қазақстан Республикасы бейрезидент банкінің филиалы, банк операцияларының жекелеген түрлерін жүзеге асыратын ұйым):

	Түр коды
	Түрі 
	

	FP-01.1
	Тұтынушылық кредиттер
	

	FP-01.2
	Кепілді  тұтынушылық кредиттер 
	

	FP-01.3
	Бөліп төлеу
	

	FP-01.4
	Ипотекалық кредиттер
	

	FP-01.5
	Автокредиттеу
	

	FP-01.6
	Кредиттік карталар мен лимиттер
	

	FP-01.7
	Қайта қаржыландыру
	

	FP-01.8
	Өзге де кредиттеу нысандары
	

	FP-01.9
	Мерзімді депозиттер
	

	FP-01.10
	Жинақтау депозиттері
	

	FP-01.11
	Төлемдер мен аударымдар 
	

	FP-01.12
	Ағымдағы шоттар
	

	FP-01.13
	Металл шоттар
	

	FP-01.14
	Валюта-айырбастау операциялары 
	

	FP-01.15
	Сейфтік қызметтер
	

	FP-01.16
	Инвестициялық өнімдер
	

	FP-01.17
	Серіктестік сервистер
	

	FP-01.18
	Бейілділік бағдарламары
	

	FP-01.19
	Кассалық операциялар
	

	FP-01.20
	Кепілдік және кепілгерлік
	

	FP-01.21
	Дебеттік карталар  
	

	FP-01.22
	Тазартылған қымбат металдарды сатып алу-сату
	

	FP-01.23
	Кәсіпкерлік қызметпен байланысты мақсаттарға кредит
	

	FP-01.24
	Басқа банктік қызметтер
	»;


2-кестенің тақырыбы мынадай редакцияда жазылсын:
 «2-кесте. Жеке тұлғалардың жолданымдары тақырыптарын жіктеу (банк, Қазақстан Республикасы бейрезидент банкінің филиалы, банк операцияларының жекелеген түрлерін жүзеге асыратын ұйым)»;
3-кестеде:
тақырыбы мынадай редакцияда жазылсын:
«3-кесте. Жеке тұлғалардың жолданымдарының себептерін жіктеу (банк, Қазақстан Республикасы бейрезидент банкінің филиалы, банк операцияларының жекелеген түрлерін жүзеге асыратын ұйым);
R-05 коды бар жол мынадай редакцияда жазылсын:
	«
	R-05
	Операцияны орындаудағы іркіліс немесе қателік
	Төлем, аударым немесе өзге операция орындалмаған, қайта орындалған, тоқтата тұрылған не мәртебесі қате көрсетілген, қате аударым немесе төлем, интернет-банкингтің, төлем терминалдарының, банкоматтардың (карталардың тұрып қалуы, ақша бермеуі) немесе мобильді қосымшаның жұмысындағы техникалық іркіліс
	»;


4-кесте мынадай редакцияда жазылсын:
«4-кесте. Заңды тұлғалардың қаржы өнімдерінің түрлерін жіктеу (банк, Қазақстан Республикасы бейрезидент банкінің филиалы, банк операцияларының жекелеген түрлерін жүзеге асыратын ұйым)

	Түр коды
	Түрі
	

	LP-01.1
	Айналым қаражатын толықтыруға арналған кредиттер
	

	LP-01.2
	Инвестициялық кредиттер
	

	LP-01.3
	Овердрафтар
	

	LP-01.4
	Қайта қаржыландыру
	

	LP-01.5
	Кредит берудің өзге де нысандары
	

	LP-01.6
	Банктік кепілдіктер мен кепілгерлік
	

	LP-01.7
	Аккредитивтер
	

	LP-01.8
	Факторинг
	

	LP-01.9
	Лизинг
	

	LP-01.10
	Мерзімді депозиттер
	

	LP-01.11
	Жинақтау депозиттері
	

	LP-01.12
	Төлемдер мен аударымдар 
	

	LP-01.13
	Ағымдағы шоттар 
	

	LP-01.14
	Металл шоттар
	

	LP-01.15
	Эквайринг
	

	LP-01.16
	Валюта-айырбастау операциялары
	

	LP-01.17
	Инвестициялық өнімдер
	

	LP-01.18
	Корпоративтік карталар
	

	LP-01.19
	Жалақы жобасы
	

	LP-01.20
	Кассалық операциялар
	

	LP-01.21
	Серіктестік сервистер
	

	LP-01.22
	Басқа банкітк қызметтер
	»;


5-кестенің тақырыбы  мынадай редакцияда жазылсын:
«5-кесте. Заңды тұлғалар жолданымдары тақырыбын жіктеу (банк, Қазақстан Республикасы бейрезидент банкінің филиалы, банк операцияларының жекелеген түрлерін жүзеге асыратын ұйым)»;
6-кестеде:
тақырыбы мынадай редакцияда жазылсын:
«6-кесте. Заңды тұлғалардың жолданымдарының себептерін жіктеу (банк, Қазақстан Республикасы бейрезидент банкінің филиалы, банк операцияларының жекелеген түрлерін жүзеге асыратын ұйым)»;
R-01 коды бар жол мынадай редакцияда жазылсын:
	«
	R-01
	Негізделмеген бас тарту
	Қаржы өнімін, операцияны немесе өтінішті  нақты және уәжді түсіндірусіз не қанағаттандыру үшін негіздер болған кезде беруден бас тарту
	»;


R-05 коды бар жол мынадай редакцияда жазылсын:  
	«
	R-05
	Іркілістер немесе операцияны орындаудағы қателіктер
	Төлем, аударым немесе өзге операция орындалмаған, қайта орындалған, тоқтатылған не мәртебесі дұрыс емес, қате аударым немесе төлем, интернет-банкинг жұмысындағы техникалық ақаулығы бар
	»;


7-кестенің тақырыбы мынадай редакцияда жазылсын:
«7-кесте. Қаржы өнімдерінің түрлерін жіктеу (ұйым, Қазақстан Республикасы бейрезидент сақтандыру ұйымының филиалы, банк операцияларының жекелеген түрлерін жүзеге асыратын ұйым)»;
8-кестенің тақырыбы мынадай редакцияда жазылсын:
«8-кесте. Жолданымдардың тақырыбын жіктеу (сақтандыру ұйымы, Қазақстан Республикасы бейрезидент сақтандыру ұйымының филиалы)»;
9-кестенің тақырыбы мынадай редакцияда жазылсын:
«9-кесте. Жүгіну себептерін жіктеу (сақтандыру ұйымы, Қазақстан Республикасы бейрезидент сақтандыру ұйымының филиалы)».
4. «Банк қызметін жүзеге асыру шарттарына қойылатын талаптарды бекіту туралы» Қазақстан Республикасының Қаржы нарығын реттеу және дамыту агенттігі Басқармасының 2026 жылғы 15 мамырдағы № 91 қаулысына (Нормативтік құқықтық актілерді мемлекеттік тіркеу тізілімінде 38748 болып тіркелген) мынадай өзгерістер енгізілсін: 
көрсетілген қаулымен бекітілген Банк қызметін жүзеге асыру шарттарына қойылатын талаптарда:
47-тармақ мынадай редакцияда жазылсын:
«47. Банк кредиттік бюролардың, мемлекеттік цифрлық жүйелердің және өзге де қолжетімді көздердің деректерін пайдалануды қоса алғанда, қарыздың жарамдылығын бағалау кезінде пайдаланылатын ақпараттың анықтығы мен толықтығын тексеру үшін шаралар қабылдайды.»;
85-тармақ мынадай редакцияда жазылсын:
«85. Алаяқтық белгілерін анықтау мақсатында банк Интернет арқылы жасалған банктік қарыз шарттары бойынша материалдардың (сәйкестендіру барысында алынған операцияларды жүргізу уақыты, цифрлық жүйелер туралы деректер, жасалған транзакциялар туралы деректер, банктік  қызметтерді тұтынушыға жіберілген хабарлар (SMS, push-хабарлар, колл-орталықтан қоңыраулар) және қаржылық қызметтерді тұтынушыға ұсынылған және одан алынған, сондай-ақ қаржылық қызметтерді тұтынушының биометриялық аутентификациясы барысында алынған өзге де құжаттар) Интернет арқылы жасалған банктік қарыз шарты бойынша тараптардың міндеттемелері тоқтатылғаннан кейін кемінде бес жыл сақталуын қамтамасыз етеді.
Электрондық хабарларды, деректерді және өзге де құжаттарды сақтау олар қалыптастырылған, қаржылық қызметтерді тұтынушыға жіберілген немесе одан алынған форматта жүзеге асырылады.».
[bookmark: _Hlk235523512]5. «Микроқаржылық қызметті жүзеге асыруға қойылатын талаптарды бекіту туралы» Қазақстан Республикасының Қаржы нарығын реттеу және дамыту агенттігі Басқармасының 2026 жылғы 15 мамырдағы № 92 қаулысына (Нормативтік құқықтық актілерді мемлекеттік тіркеу тізілімінде 38746 болып тіркелген) мынадай өзгерістер мен толықтырулар енгізілсін: 
көрсетілген қаулымен бекітілген Микроқаржылық қызметті жүзеге асыруға қойылатын талаптарда:
1-тармақта:
[bookmark: z40]мынадай мазмұндағы жетінші абзацпен толықтырылсын: 
[bookmark: z41]«микрокредитті электрондық тәсілмен беру тәртібін;»;
мынадай мазмұндағы оныншы абзацпен толықтырылсын:
«автоматтандырылған цифрлық жүйеге қойылатын талаптар;
[bookmark: z47]2-тармақ мынадай редакцияда жазылсын:
2. Талаптарда Қазақстан Республикасының Азаматтық кодексінде (бұдан әрі – Азаматтық кодекс), «Қазақстан Республикасының Цифрлық кодексі» Қазақстан Республикасының кодексінде, «Қаржы нарығы мен қаржы ұйымдарын мемлекеттік реттеу, бақылау және қадағалау туралы» Қазақстан Республикасының Заңында (бұдан әрі – Мемлекеттік реттеу туралы заң), «Акционерлік қоғамдар туралы» Қазақстан Республикасының Заңында, «Шаруашылық серіктестіктері туралы» Қазақстан Республикасының Заңында, «Жауапкершілігі шектеулі және қосымша жауапкершілігі бар серіктестіктер туралы» Қазақстан Республикасының Заңында, «Кредиттік серіктестіктер туралы» Қазақстан Республикасының Заңында, Заңда көзделген ұғымдар пайдаланылады, сондай-ақ мынадай ұғымдар пайдаланылады:
1) автоматтандырылған цифрлық жүйе – ұйымда цифрлық объектілерді пайдалана отырып, микрокредиттер беруді автоматтандыратын, микрокредит берудің цифрлық жүйесі; 
2) бір реттік құпиясөз – цифрлық нысанда қаржылық қызметтерді тұтынушыны аутентификаттаудың бір сеансы үшін ғана жарамды құпиясөз;
3) жеке кабинет – ұйым мен қаржылық қызметтерді тұтынушы арасындағы өзара іс-қимылды қамтамасыз ететін автоматтандырылған цифрлық жүйенің көпфункционалды қорғалған сервисі;
4) консультация – микроқаржылық қызметті жүзеге асыратын ұйым және (немесе) уәкілетті агент қаржылық қызметтерді тұтынушыға ұсынатын микроқаржылық қызмет туралы ақпарат және (немесе) түсіндірмелер;
5) кредиттік желі – микроқаржылық қызметті жүзеге асыратын ұйымның қарыз алушыға микрокредит алу уақытын өзі белгілеуге мүмкіндік беретін шарттармен, бірақ микрокредиттер беру қағидаларында және кредит желісін беру (ашу) туралы келісімде айқындалған сома мен уақыт шегінде қарыз алушыға кредит беру міндеттемесі;
6) кредит желісін беру (ашу) туралы келісім – қарыз алушының өзіне кредит желісін беру (ашу) туралы келісімнің ажырамас бөлігі (бөліктері) болып табылатын шартта (шарттарда) микрокредитті алу сомасы мен уақытын, алайда микрокредиттер беру қағидаларында және кредиттік желісін беру (ашу) туралы келісімде айқындалған сома мен уақыт шегінде айқындауға мүмкіндік беретін талаптармен жасалған микрокредит беру туралы шарт;
7) қайта қаржыландыру – микроқаржылық қызметті жүзеге асыратын осы ұйымда жұмыс істеп тұрған бір немесе бірнеше микрокредиттерді толық немесе ішінара өтеу мақсатында микрокредит беру;
8) қаржылық қызметтерді тұтынушыны сәйкестендіру – қаржылық қызметтерді тұтынушыны одан әрі аутентификаттау мақсатында оның сәйкестендіру деректерін ұсыну рәсімі;
9) қаржы өнімі – Заңның 3-бабында белгіленген қызметті жүзеге асыру шеңберінде микроқаржылық қызметті жүзеге асыратын ұйым қаржылық   қызметтерді тұтынушыларға ұсынатын көрсетілетін қызмет;
10) қоса қарыз алушы – қарыз алушымен бірге микрокредит беру шартына қол қоятын және микрокредит беру шарты бойынша алынған микрокредитті, оның ішінде сыйақыны қайтару жөніндегі міндеттемелерді орындауға ортақ жауапты адам ретінде әрекет ететін жеке немесе заңды тұлға;
11) қосымша көрсетілетін қызмет – қаржылық қызметтерді тұтынушыға - жеке тұлғаға өз атынан және (немесе) үшінші тұлғаның тапсырмасы бойынша негізгі қаржы өнімін алумен бір мезгілде ұсынылатын, Қазақстан Республикасының заңнамасына байланысты міндетті болып табылмайтын қаржы өнімі және (немесе) өзге де көрсетілетін қызмет (жұмыс, сервис), егер Қазақстан Республикасының заңнамасында өзгеше көзделмесе, микроқаржылық қызметті жүзеге асыратын ұйымның негізгі қаржы өнімін ұсынудан бас тартуынсыз көрсетілетін қызметтерден бас тартуға құқылы;
12) микрокредит бойынша артық төлем сомасы – микрокредит нысанасын қоспағанда, сыйақы, тұрақсыздық айыбы (айыппұл, өсімпұл) сомасын қоса алғанда, қарыз алушының шарт бойынша барлық төлемдерінің сомасы;
13) мобильді қосымша – ұялы байланыстың абоненттік құрылғысында  пайдаланылатын және ұялы байланыс қызметі немесе интернет арқылы жеке кабинетке кіруге мүмкіндік беретін бағдарламалық өнім;
14) негізгі ақпараттық құжат – қаржы өнімінің ерекшеліктері, шарттары мен тәуекелдері туралы ақпаратты қоса алғанда, қаржы өнімі туралы негізгі ақпаратты қысқа және қолжетімді нысанда қамтитын стандартталған құжат. Негізгі ақпараттық құжат микроқаржылық қызметті жүзеге асыратын ұйымға, қаржылық қызметтерді тұтынушыға - жеке тұлғаға:
микрокредит беру туралы шарт жасағанға дейін кәсіпкерлік қызметті жүзеге асыруға байланысты емес микрокредиттер бойынша;
микроқаржылық қызметті жүзеге асыратын ұйымның ішкі құжаттарында айқындалатын жағдайларда және тәртіппен өзге қаржы өнімдері бойынша ұсынылады;
15) сәйкестендіруші – қаржылық қызметтерді тұтынушыларға  жеке кабинетке кіру үшін берілетін цифрлардан, әріптерден немесе өзге символдардан тұратын бірегей код;
16) СДАО (Қазақстан Республикасы Ұлттық Банкінің сәйкестендіру деректерімен алмасу орталығы) – қаржылық қызметтерді тұтынушыларды сәйкестендіру рәсімдерін жүргізу үшін қолжетімді көздерден қаржылық қызметтерді тұтынушылардың деректерімен алмасу бойынша қаржы ұйымдарымен өзара іс-қимылды қамтамасыз ететін банкаралық ақша аудару жүйесінің операциялық орталығы;
17) смарт-карта – орнатылған микросхемасы бар пластик карта;
18) сыйақы – ұйымға тиесілі ақшаның жылдық мөлшері есебінен микрокредит сомасына пайыздық мәнде айқындалған, берілген микрокредит үшін төлем;
19) сыртқы қайта қаржыландыру - микроқаржылық қызметті жүзеге асыратын басқа ұйымда және (немесе) екінші деңгейдегі ұйымда бір немесе бірнеше қолданыстағы микрокредиттерді және (немесе) банк қарыздарын толық немесе ішінара өтеу мақсатында микрокредит беру;
20) терминал – микрокредиттер беруге байланысты операцияларды жүзеге асыруға арналған электрондық-механикалық құрылғы;
21) токен – пайдаланушының ақпараттық қауіпсіздігін қамтамасыз етуге, сондай-ақ оның иесін сәйкестендіруге, цифрлық ресурстарға қауіпсіз қашықтан кіруге арналған құрылғы;
22) уәкілетті агент – микроқаржылық қызметті жүзеге асыратын ұйымның уәкілетті агенттерінің тізілімінде тұратын және оған клиенттерді тарту, микроқаржылық қызметті жүзеге асыратын ұйым белгілеген талаптарға құжаттардың сәйкестігін тексеру және көрсетілген құжаттардың микроқаржылық қызметті жүзеге асыратын ұйымға берілуі бойынша тапсырма шарты негізінде қызметтер көрсететін жеке немесе заңды тұлға;
23) ұйым – микроқаржылық қызметті жүзеге асыратын ұйым (микроқаржы ұйымы, кредиттік серіктестік, ломбард);
24) шарт – микрокредит беру туралы шарт, оған сәйкес ұйым қарыз алушыға микрокредит береді.»;
11-тармақтың 6) тармақшасы мынадай редакцияда жазылсын:
«6) әріптестік келісімдер шеңберінде ұйымның, оның қызметкерлерінің, уәкілетті агенттердің немесе үшінші тұлғалардың мүдделері қаржылық қызметтерді тұтынушы үшін теріс салдарға әкеп соғатын (әкеп соғуы мүмкін) қаржы өнімін әзірлеу, ілгерілету (жарнама) және ұсыну кезінде туындайтын мүдделер қақтығысын анықтау, алдын алу және реттеу;»;
13-тармақтың бірінші бөлігі мынадай редакцияда жазылсын:
«13. Ұйымның басқару органы және атқарушы органы ұйым қызметкерлерінің және уәкілетті агенттердің қаржылық қызметтерді тұтынушылардың мақсаттарына (қажеттіліктеріне) және қаржылық мүмкіндіктеріне сәйкес келмейтін қаржы өнімдерін мәжбүрлеуге, қаржы өнімдерін ұсынуға, сондай-ақ Талаптарды сақтамауға ынталандыру қалыптастыруды болдырмайтын көтермелеу, сыйақы саясаты және қызметінің тиімділігін бағалау жүйесін қалыптастыруды және қолдануды қамтамасыз етеді.»;
14-тармақтың 3) тармақшасы мынадай редакцияда жазылсын:
«3) ұсынылған (ұсынылатын) консультациялардың және қаржылық қызметтерді тұтынушыларға қызмет көрсетудің сапасына, оның ішінде «құпия сатып алушы» әдісін пайдалана отырып тексерулер жүргізу;»;
 20-тармақ мынадай редакцияда жазылсын:
«20. Ұйым өзінің интернет-ресурсында қаржылық қызметтерді тұтынушыға:
1) өтеудің сараланған және аннуитеттік әдістерін, сондай-ақ ұйымның ішкі құжаттарында көзделген өзге де өтеу әдістерін пайдалана отырып, микрокредит бойынша төлемдер мөлшері мен төлемдердің жалпы сомасын;
2) қаржы өніміне байланысты барлық төлемді ескере отырып,                   ЖТСМ-нің қорытынды мәнін айқындауға мүмкіндік беретін автоматтандырылған есептеу құралдарын (калькуляторларды) орналастырады.»;
25-тармақтың екінші бөлігі мынадай редакцияда жазылсын:
25-тармақтың екінші бөлігінің редакциясы орыс тілінде өзгереді, қазақ тілінде өзгеріссіз қалады;»;
40-тармақтың бірінші бөлігі 3) тармақшасының екінші абзацы мынадай редакцияда жазылсын:
«Сыйақы мен ЖТСМ мөлшері микрокредиттің әрбір түрі бойынша жоғарғы және төменгі диапазондары ескеріле отырып көрсетіледі;»;
үшінші бөлігі мынадай редакцияда жазылсын:
«Ұйымның жарнамада ұйымның мобильді қосымшасына (ол болған жағдайда), ұйымның интернет-ресурсына (ломбардтар мен кредиттік серіктестіктер үшін – болған жағдайда) сілтеме жасауды жүзеге асыруына жол беріледі, онда ұйымның құқықтары және шарт бойынша міндеттемелер орындалмаған жағдайда қаржылық қызметтерді тұтынушы (қарыз алушы) – жеке тұлғаның жауапкершілігі туралы ақпарат орналастырылады.»;
44-тармақтың бірінші абзацы мынадай редакцияда жазылсын:
[bookmark: z268]«44. Ұйым кредиттік бюролардың, мемлекеттік цифрлық жүйелердің және өзге де қолжетімді көздердің деректерін пайдалануды қоса алғанда, микрокредиттің жарамдылығын бағалау кезінде пайдаланылатын ақпараттың дәйектілігі мен толықтығын тексеру үшін шаралар қабылдайды.»;
5-тараудың  2-параграфының тақырыбы мынадай редакцияда жазылсын:
«2-параграф. Микрокредит беру туралы шарт жасасқанға дейін қаржылық қызметтерді тұтынушыға ұсынылатын құжаттар»;
57-тармақтың бірінші бөлігі мынадай редакцияда жазылсын:
«57. Жеке тұлғаның кредиттік есебінде Талаптардың 54-тармағының 3) тармақшасында көрсетілген ақпарат болмаған, және егер өтініште көрсетілген сома республикалық бюджет туралы заңда тиісті қаржы жылына белгіленген айлық есептік көрсеткіштің жетпіс бес еселенген және одан асатын мөлшерін құрайтын болса, ұйым қаржылық қызметтерді тұтынушы - жеке тұлғамен тек оның ұйымда берген жазбаша келісімі негізінде биометриялық аутентификациялау жүргізілгеннен кейін жеке тұлғаның ұйымда жеке қатысуымен микрокредит беру туралы шарт жасасады.»;
72-тармақтың бесінші бөлігі мынадай редакцияда жазылсын:
«Ұйымның цифрлық объектісін пайдалану кезінде қаржылық қызметтерді тұтынушының жұбайының (зайыбының) биометриялық аутентификациясы СДАО қызметтерін пайдалану арқылы немесе ұйымның құрылғылары арқылы алынған биометриялық деректер бойынша жүзеге асырылады.»;
мынадай мазмұндағы 76-1, 76-2, 76-3, 76-4, 76-5, 76-6, 76-7, 76-8, 76-9, 76-10, 76-11 және 76-12-тармақтармен толықтырылсын:
«76-1. Микрокредиттерді электрондық тәсілмен беруге байланысты операциялар Талаптардың 10-тарауының талаптарына сәйкес келетін автоматтандырылған цифрлық жүйені пайдалана отырып, қаржылық қызметтерді тұтынушының жеке кабинетінде интернет-ресурста, мобильді қосымшада және (немесе) ұйымның терминалдарында жүзеге асырылады.
76-2. Электрондық тәсілмен микрокредиттер беру жүзеге асырылатын интернет-ресурс, мобильді қосымша және (немесе) терминал ашылғанға дейін 10 (он) жұмыс күні бұрын ұйым бұл туралы уәкілетті органды хабардар етеді.
Уәкілетті органға жіберілетін хабарлама:
1) интернет-ресурстың, мобильді қосымшаның атауы және (немесе) ұйым терминалының орналасқан жері;
2) ұйымның интернет-ресурсы, мобильді қосымшасы және (немесе) терминалы арқылы ұсынылуы мүмкін қызметтердің (операциялардың) тізбесі;
3) растайтын құжаттарды қоса бере отырып, интернет-ресурс, мобильдік қосымша және (немесе) терминал арқылы қызметтер көрсету кезінде ұйымның бекітілген қауіпсіздік және ақпаратты рұқсатсыз қол жеткізуден қорғау рәсімдерінің болуы туралы ақпаратты қамтиды.
76-3. Талаптардың 76-2-тармағында көрсетілген хабарламада қамтылған ақпарат өзгерген кезде ұйым мұндай өзгерістер жүзеге асырылғанға дейін 10 (он) жұмыс күні бұрын бұл туралы уәкілетті органды хабардар етеді.
76-4. Жеке кабинетте тіркелу үшін қаржылық қызметтерді тұтынушы-жеке тұлға мынадай деректерді енгізеді (тіркейді):
туу туралы куәлікті қоспағанда, жеке басын куәландыратын құжатта көрсетілген тегі, аты, әкесінің аты (ол бар болса);
жеке сәйкестендіру нөмірі;
туу туралы куәлікті қоспағанда, жеке басын куәландыратын құжаттың нөмірі және қолданылу мерзімі;
ұялы байланыс құрылғысының абоненттік нөмірі;
бет-әлпеті бейтарап және аузы жабық, ашық фонда бет-әлпеттің суреті.
Жеке кабинетте тіркелу үшін қаржылық қызметтерді тұтынушы-заңды тұлға мынадай деректерді (құжаттарды сканерленген түрде) енгізеді (тіркейді):
заңды тұлғаның атқарушы органының басшысын тағайындау туралы бұйрық немесе микрокредит беру туралы шартқа қол қоюға уәкілетті тұлғаның өкілеттігін растайтын сенімхат;
микрокредит беру туралы шартқа қол қоюға уәкілетті адамның туу туралы куәлігін қоспағанда, жеке басын куәландыратын құжатта көрсетілген тегі, аты, әкесінің аты (ол бар болса);
заңды тұлға - қаржылық қызметтерді тұтынушының бизнес сәйкестендіру нөмірі;
микрокредит беру туралы шартқа қол қоюға уәкілетті тұлғаның жеке сәйкестендіру нөмірі;
микрокредит беру туралы шартқа қол қоюға уәкілетті адамның туу туралы куәлігін қоспағанда, жеке басын куәландыратын құжаттың нөмірі мен қолданылу мерзімі;
заңды тұлға - қаржылық қызметтерді тұтынушының ұялы байланыс құрылғысының абоненттік нөмірі;
микрокредит беру туралы шартқа қол қоюға уәкілетті тұлғаның бетінің бейтарап көрінісі және аузы жабық, ашық фонда толық көлемде қаржылық қызметтерді тұтынушының фотосуреті.
Ұйым қаржылық қызметтерді тұтынушының тіркелгенін растау үшін ұсынылған деректерді салыстыруды жүзеге асырады:
жеке тұлға - қаржылық қызметтерді тұтынушы: қаржылық қызметтерді тұтынушының тегі, аты, әкесінің аты (бар болса), жеке сәйкестендіру нөмірі және фотосуреті;
заңды тұлға - қаржылық қызметтерді тұтынушы: туу туралы куәлікті қоспағанда, жеке басын куәландыратын құжатта көрсетілген тұлғаның, микрокредит беру туралы шартқа қол қоюға уәкілетті адамның тегі, аты, әкесінің аты (ол болған кезде) және фотосуреті.
Қаржылық қызметтерді тұтынушыны жеке кабинетте тіркеу кезінде СДАО қызметтерін пайдалану арқылы немесе ұйым құрылғылары арқылы алынған биометриялық деректер бойынша биометриялық аутентификация және Қазақстан Республикасының аккредиттелген куәландырушы орталығы ұсынған жеке тұлға - қаржылық қызметтерді тұтынушының электрондық цифрлық қолтаңбасы қолданылады.
Дара кәсіпкер ретінде тіркелген қаржылық қызметтерді тұтынушы - жеке тұлғаны тіркеу, мұндай тұлғаға кәсіпкерлік қызметті жүзеге асыруға байланысты микрокредит беру кезінде, сондай-ақ оған өзгерістер мен толықтырулар енгізу кезінде электрондық цифрлық қолтаңбаны қолдану талап етілмейді. 
Қаржылық қызметтерді тұтынушы жеке кабинетте тіркелгеннен кейін қаржылық қызметтерді тұтынушыны жеке кабинетке кейіннен жіберу құпиясөздерді жасау және (немесе) енгізу арқылы немесе аутентификациялық белгілердің (токендердің, смарт-карталардың, бір реттік құпиясөздердің) кемінде біреуін пайдалана отырып жүзеге асырылады.
Қаржылық қызметтерді тұтынушының ұялы байланыс құрылғысының абоненттік нөмірі немесе банк шотының деректемелері туралы деректерге өзгерістер енгізу (терминалдар арқылы микрокредиттер беруді қоспағанда) қаржылық қызметтерді тұтынушының жеке кабинетінде СДАО қызметтерін пайдалану арқылы және Қазақстан Республикасының аккредиттелген куәландырушы орталығы ұсынған қаржылық қызметтерді тұтынушының электрондық цифрлық қолтаңбасы биометриялық аутентификацияны қолдана отырып немесе ұйым құрылғылары арқылы қаржылық қызметтерді тұтынушыны тіркеу кезінде алынған қаржылық қызметтерді тұтынушының биометриялық деректерін пайдалана отырып жүзеге асырылады.
Жеке кабинетте қаржылық қызметтерді тұтынушының жеке сәйкестендіру нөмірі немесе бизнес-сәйкестендіру нөмірі туралы деректер өзгертуге жатпайды.
76-5. Жеке кабинет қаржылық қызметтерді тұтынушыға мынадай, бірақ олармен шектелмей, мынадай іс-әрекеттерді:
1) қаржылық қызметтерді тұтынушының микрокредит алуға өтініш беруі;
2) ұйым туралы мәліметтерді (заңды және (немесе) нақты мекенжайын, байланыс телефондарын, факсты, электрондық пошта мекенжайын және басқа да мәліметтерді), ұйымның бірінші басшысы туралы мәліметтерді (тегі, аты, әкесінің аты (бар болса) қарау;
3) микрокредит беру туралы қаржылық қызметтерді тұтынушының шартын (шарттарын) қарау (шарт жасалғанға дейін және одан кейін);
4) қаржылық қызметтерді тұтынушының микрокредит алуға өтінішін қарау барысы мен нәтижелері туралы ақпаратты қарау;
5) микрокредит (микрокредиттер) бойынша қаржылық қызметтерді тұтынушының ағымдағы берешегінің сомасы, қаржылық қызметтерді тұтынушының алдағы және нақты төлемдері, оның ішінде негізгі борыш, сыйақы, тұрақсыздық айыбы (айыппұлдар, өсімпұлдар) сомасы туралы ақпаратты қарау;
6) қаржылық қызметтерді тұтынушының микрокредитті өтеу тәсілдері туралы ақпаратты қарау;
7) қаржылық қызметтерді тұтынушы мен ұйым арасында хаттар (хабарламалар) алмасу жүзеге асыру мүмкіндігін ұсынуы тиіс.
76-6. Электрондық тәсілмен микрокредит берілгенге дейін Ұйым Талаптарда көзделген әрекеттерден басқа: 
1) қаржылық қызметтерді тұтынушыны Қазақстан Республикасының қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл саласындағы заңнамасына және ішкі құжаттарға сәйкес тиісінше тексеруді жүзеге асырады;
2) қаржылық қызметтерді тұтынушыдан микрокредит беру тәсілін сұратады (қаржылық қызметтерді тұтынушыға терминал немесе касса арқылы қолма-қол ақша беру немесе микрокредитті қаржылық қызметтерді тұтынушының банктік шотына (төлем карточкасына) немесе ұйымда сатып алынатын тауарға немесе қарыз алушының орындаған жұмыстарына, қызметтеріне ақы төлеуді көздейтін шарт жасалған заңды тұлғаның банктік шотына аудару арқылы);
3)  микрокредит қаржылық қызметтерді тұтынушының банктік шотына (төлем карточкасына) берілген жағдайда, қаржылық қызметтерді тұтынушының банктік шотының деректемелерін (IBAN) және (немесе) төлем карточкасының деректемелерін сұратады. 
76-7. Микрокредитті электрондық тәсілмен беру ұйымның банктік шотынан қаржылық қызметтерді тұтынушының банктік шотына (төлем карточкасына) ақша аудару арқылы, сондай-ақ қаржылық қызметтерді тұтынушыға терминал немесе касса арқылы қолма-қол ақша беру және (немесе) қаржылық қызметтерді тұтынушының өтініші бойынша микрокредитті ұйыммен осы Талаптардың 76-8 -тармағында көзделген талаптарды ескере отырып, қаржылық қызметтерді тұтынушы сатып алынатын тауар немесе орындалған жұмыстар, көрсетілетін қызметтер үшін ақы төлеуін көздейтін шарт жасалған заңды тұлғаның банктік шотына аудару арқылы жүзеге асырылады. 
Банк шотының немесе төлем картасының қаржылық қызметтерді тұтынушыға тиесілігін сәйкестендіру мүмкін болмаған жағдайда ақша аудару жүзеге асырылмайды.
Микрокредитті қаржылық қызметтерді тұтынушының өтініші бойынша ұйымда сатып алынатын тауар немесе орындалған жұмыстар, көрсетілетін қызметтерге ақы төлеуді көздейтін шарт жасалған заңды тұлғаның банк шотына аудару СДАО қызметтерін пайдалану арқылы биометриялық сәйкестендіруді қолдана отырып немесе ұйымның құрылғылары арқылы қаржылық қызметтерді тұтынушыларды тіркеу кезінде алынған қаржылық қызметтерді тұтынушының биометриялық деректерін пайдалана отырып жүзеге асырылады.
Қаржылық қызметтерді тұтынушыға касса арқылы микрокредит беру оның жеке басын куәландыратын құжатпен (туу туралы куәлікті қоспағанда) не цифрлық құжаттар сервисі арқылы алынған қаржылық қызметтерді тұтынушының жеке басын растайтын (сәйкестендіретін) деректермен қолма-қол ақша алатын қаржылық қызметтерді тұтынушыны көзбен шолып сәйкестендіру жүргізу, сондай-ақ қаржылық қызметтерді тұтынушы – заңды тұлғаға микрокредит берілген жағдайда, ақша алуға уәкілетті адамның өкілеттігін растайтын сенімхат беру арқылы жүзеге асырылады.
 76-8. Ұйым мүлік кепілімен қамтамасыз етілмеген тұтынушылық микрокредит бойынша қаржылық қызметтерді тұтынушы – жеке тұлғаға электрондық тәсілмен жасалған микрокредит беру туралы шарт негізінде, мөлшері Талаптарда айқындалған ең аз мөлшерден асатын ақшаны мынадай талаптарды сақтай отырып береді:
1) шартқа қол қойылған не микрокредит сомасы ұлғайтылған сәттен бастап жиырма төрт сағаттан ерте емес;
  2) қаржылық қызметтерді тұтынушы - жеке тұлға осы тармақтың бірінші бөлігінің 1) тармақшасында көрсетілген мерзім өткеннен кейін тұтынушылық микрокредит алуға келісім бергеннен кейін.
Қаржылық қызметтерді тұтынушы - жеке тұлғаға күнтізбелік бір күн ішінде мүлік кепілімен қамтамасыз етілмеген, сомасы қосу нәтижесінде   Талаптарда айқындалған ең төменгі мөлшерден асатын бірнеше тұтынушылық микрокредиттер электрондық тәсілмен берілген жағдайда, ұйым осы тармақтың бірінші бөлігінің 1) тармақшасында көзделген талапты, оның ішінде ішкі құжаттардың талаптарын сақтайды.
Осы тармақтың бірінші және екінші бөліктерінде көзделген талаптар кредиттік желіні беру (ашу) туралы келісім шеңберінде мүлік кепілімен қамтамасыз етілмеген тұтынушылық микрокредитті электрондық тәсілмен беру жағдайларына да қолданылады.
  Осы тармақтың бірінші бөлігінде көзделген талап тұтынушылық микрокредит сомасын тауарларды, жұмыстар мен көрсетілетін қызметтерді қаржылық қызметтерді тұтынушы олардың алынғанын растайтын тауарларды, жұмыстар мен көрсетілетін қызметтерді сатып алу мақсаттарына, сатушының (жеткізушінің) банктік шотына беру жағдайларына және (немесе) ұйымның сол ұйымда алынған қаржылық қызметтерді тұтынушы - жеке тұлғаның микрокредиті бойынша берешекті өтеу мақсатына қолданылмайды.
76-9. Ұйым қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл саласында Қазақстан Республикасының заңнамасында және Заңда көзделген негіздер бойынша қаржылық қызметтерді тұтынушыға микрокредит беруден бас тартады.
76-10. Электрондық тәсілмен микрокредиттер беру қаржылық қызметтерді тұтынушыға электрондық тәсілмен микрокредит берілген электрондық құжаттардың мазмұнындағы бұрмалануларды және (немесе) өзгерістерді анықтауды, сондай-ақ микрокредит беру құпиясын құрайтын ақпаратқа рұқсатсыз қол жеткізуден қорғауды және қаржылық қызметтерді тұтынушығ ұсынатын сәйкестендіру және бірдейлендіру деректерін микрокредит алу кезінде рұқсатсыз қайта пайдаланудан қорғауды қоса алғанда, осы ақпараттың тұтастығын көздейтін ұйымның ішкі құжаттарына сәйкес жүзеге асырылады.
76-11. Қаржылық қызметтерді тұтынушының сұрау салуы бойынша ұйым оған микрокредит беру туралы шартта көзделген тәртіппен және мерзімдерде микрокредит беруді (алуды) электрондық тәсілмен растайтын электрондық құжаттарды жіберу және (немесе) алу туралы растауды ұсынады.
76-12. Микрокредит беру құпиясын құрайтын ақпаратқа заңсыз қол жеткізу, оны заңсыз өзгерту, үшінші тұлғалар тарапынан заңсыз әрекеттерді не қаржылық қызметтерді тұтынушы - жеке тұлғалардың микрокредиттерімен өзге де заңсыз (алаяқтық) әрекеттерді жүзеге асыру анықталған сәттен бастап ұйым Заңның 3-2-бабының 3 және 4-тармақтарында көзделген іс-шараларды жүзеге асырады.;
мынадай мазмұндағы 79-1 және 79-2-тармақтармен толықтырылсын:
«79-1. Ұйым (кредиттік серіктестікті және ломбардты қоспағанда) оның жоғарғы органы бекітетін, мынадай рәсімдерді айқындайтын ішкі құжат әзірлейді: 
1) алаяқтық тәуекелдерін сәйкестендіру және алаяқтық тәуекелдеріне ұшырағыштықты ерте анықтау индикаторларын айқындау;
2) бағалаудың сапалық және (немесе) сандық әдістерін қолдана отырып, оның ішінде оларды іске асыру жөніндегі деректер негізінде алаяқтықтың барлық анықталған тәуекелдерінің ықтималдығы мен салдарын бағалау;
3) қаржылық қызметтерді тұтынушы – жеке тұлғалардың алаяқтық мәселелері жөніндегі жолданымдарын (шағымдарын) қарау;
4) алаяқтық белгілері бар күдікті операциялар бойынша ішкі тергеу жүргізу;
5) алаяқтықтың елеулі тәуекелдерін іске асыру жөнінде мәліметтер жинау және сақтау;
6) алаяқтық тәуекелдерін қамтитын тәуекелдер тізілімін қалыптастыру;
7) алаяқтық тәуекелдерін, оның ішінде Талаптардың 140-тармағында көзделген талаптарды іске асыру кезінде барынша азайту шараларын әзірлеу;
8) алаяқтық тәуекелдерін өңдеу жөніндегі шаралардың орындалуын мониторингтеу.
79-2. Ұйым (кредиттік серіктестікті және ломбардты қоспағанда) антифрод-жүйесінің болуын қамтамасыз етеді.
Ұйымның антифрод-жүйесі:
1) Қазақстан Республикасы Ұлттық Банкінің (бұдан әрі – ҚРҰБ) антифрод-орталығымен техникалық интеграцияны қамтамасыз етеді;
2) алаяқтық белгілері бар күдікті операциялар және алаяқтық белгілері бар төлем транзакциясын жүзеге асыру әрекеттері туралы дерекқордағы алаяқтық туралы ақпараттың толық көрсетілуін және деректерді ҚРҰБ антифрод-орталығына тәулік бойы үздіксіз беруді қамтамасыз етеді;
3) күдікті белсенділікті анықтау үшін сценарийлердің берілген алгоритмдерін, модельдерін және қағидаларын қолданады;
4) ҚРҰБ антифрод-орталығының тізімдерінен алынған мәліметтер негізінде үздіксіз жаңартылып отыратын алаяқтық белгілері бер күдікті операцияларды жүзеге асыратын адамдардың ішкі тізімін жүргізуді қамтамасыз етеді;
5) ҚРҰБ антифрод-орталығының тізімдерін қоса алғанда, ұйымның ішкі тізімдерімен қаржылық қызметтерді тұтынушы – жеке тұлғаларды автоматты түрде салыстырып тексеруді қамтамасыз етеді;
6) микрокредит беру бойынша операцияны тоқтата тұру және (немесе) одан бас тарту мүмкіндігін көздейді;
7) Талаптарға сәйкес деректердің сақталуын және қауіпсіздігін, алаяқтық туралы деректермен ақпарат алмасудың қауіпсіздігін қамтамасыз етеді;
8) алаяқтық белгілері бар күдікті операцияларды анықтау үшін өлшемдерді талдауды және теңшеуді, тестілеуді және ұйымның антифрод-жүйесіне өзгерістер енгізуді қамтамасыз етеді.»;
80-тармақ мынадай редакцияда жазылсын:
«80. Алаяқтық белгілерін анықтау мақсатында ұйым Интернет арқылы микрокредит беру туралы жасалған шарт бойынша материалдарының (операцияларды жүргізу уақыты, сәйкестендіру  барысында алынған цифрлық жүйелер туралы деректер, жасалған транзакциялар туралы деректер, қаржылық қызметтерді тұтынушыға жіберілген хабарлар (SMS, push-хабарлар, колл-орталықтан қоңыраулар) және қаржылық қызметтерді тұтынушыға ұсынылған және одан алынған, сондай-ақ қаржылық қызметтерді тұтынушының биометриялық аутентификациясы барысында алынған өзге де құжаттар) тараптардың интернет арқылы жасалған микрокредит беру туралы шарт бойынша міндеттемелері тоқтатылғаннан кейін кемінде бес жыл сақталуын қамтамасыз етеді.
Электрондық хабарларды, деректерді және өзге де құжаттарды сақтау олар қалыптастырылған, қаржылық қызметтерді тұтынушыға жіберілген немесе одан алынған форматта жүзеге асырылады.»;
85-тармақтың 5) тармақшасының үшінші абзацы мынадай редакцияда жазылсын:
«қаржылық қызметтерді тұтынушының саналы шешім қабылдауы үшін қажетті микрокредиттің елеулі шарттары, құны және тәуекелдері туралы ақпаратты ұсынбау;»;
7-тарауының тақырыбы мынадай редакцияда жазылсын:
«7-тарау. Төлемге қабілетсіз микроқаржы ұйымдарының қаржылық қызметтерін тұтынушылармен жұмыс істеу кезінде берешекті өндіріп алуға жауапты іскерлік практикалар»;
90-тармақ мынадай редакцияда жазылсын: 
«90. Ұйым қаржылық қызметтерді тұтынушылармен (қарыз алушылармен), олардың өкілдерімен және ұйыммен міндеттемелерге байланысты үшінші тұлғалармен өзара іс-қимылды қоса алғанда, шарттар бойынша берешекті өндіріп алуды жүзеге асыру тәртібін реттейтін ішкі құжатты бекітуді және қолдануды қамтамасыз етеді.»;
7-тараудың 2-параграфының тақырыбы мынадай редакцияда жазылсын:
«2-параграф. Қаржылық қызметтерді тұтынушы (қарыз алушы) - жеке тұлғаны хабардар ету және берешекті өндіріп алу кезіндегі өзара іс-қимыл тәртібі»;
93-тармақтың бірінші бөлігінің 1) тармақшасы мынадай редакцияда жазылсын: 
«1) жеке өзара іс-қимыл жасауға жұмыс күндері сағат 8.00-ден 21.00-ге дейінгі кезеңде қаржылық қызметтерді тұтынушының (қарыз алушының) тұрғылықты жері, орналасқан жері немесе тіркелген жері бойынша не ұйым үй-жайында - егер қаржылық қызметтерді тұтынушымен (қарыз алушымен) өзге уақыт, кезеңділік немесе күн (демалыс және (немесе) мереке) келісілмеген болса, аптасына үш реттен артық емес және жұмыс күні бір реттен артық емес;»;
97-тармақтың 2) және 3) тармақшалары мынадай редакцияда жазылсын:
«2) қаржылық қызметтерді тұтынушының (қарыз алушының) соңғы 36 (отыз алты) айдағы қарыз және (немесе) микрокредит бойынша негізгі борыш және (немесе) сыйақы бойынша толық кешірілген берешегі болмаған;
3) қарыз алушының бір немесе бірнеше қарыздары немесе микрокредиттері бойынша соңғы 12 (он екі) айда қаржылық қызметтерді тұтынушының (қарыз алушының) өз міндеттемелерін тиісінше орындауына ықпал етпейтін қайта құрылымдау жүргізілмеген жағдайларда жүзеге асырылады.»;
112-тармақтың 1) тармақшасы мынадай редакцияда жазылсын:
«1) қаржылық қызметтерді тұтынушы жазған әрбір мәселе бойынша негізделген және уәжделген дәлелдерді;»;
8-тараудың 6-параграфының тақырыбы мынадай редакцияда жазылсын:
«6-параграф. Қаржылық қызметтерді тұтынушыға жолданымды қарау нәтижелері туралы хабарлау»;
115-тармақтың екінші бөлігінің 1) тармақшасының редакциясы орыс тілінде өзгереді, қазақ тілінде өзгеріссіз қалады; 
117-тармақтың редакциясы орыс тілінде өзгереді, қазақ тілінде өзгеріссіз қалады;
121-тармақтың бірінші абзацының редакциясы орыс тілінде өзгереді, қазақ тілінде өзгеріссіз қалады; 
121-тармақтың 3) тармақшасы мынадай редакцияда жазылсын:
«3) қаржылық қызметтерді тұтынушылардың қанағаттануын бағалау нәтижелері;»;
126-тармақтың бірінші абзацы мынадай редакцияда жазылсын:
«126. Мыналарды қоса алғанда, қаржылық қызметтерді тұтынушыларды ақпараттандыруда мынадай іс-қимыл құралдарын қолдану:»;
мынадай мазмұндағы 10-тараумен толықтырылсын:
«10-тарау. Автоматтандырылған цифрлық жүйеге қойылатын талаптар
131. Автоматтандырылған цифрлық жүйе мынаны қамтиды: 
1) веб-қосымшалар (бұдан әрі – веб-қосымша) серверлерінің бағдарламалық қамтылымы;
2) мобильдік құрылғыларға арналған бағдарламалық қамтылым (бұдан әрі - мобильдік қосымша);
3) бағдарламалық интерфейстер серверлерінің бағдарламалық қамтылымы (бұдан әрі - серверлік ҚБҚ).
132. Автоматтандырылған цифрлық жүйені әзірлеу және (немесе) пысықтауды ұйым жүйені әзірлеу және (немесе) пысықтау тәртібін, әзірлеу кезеңдерін және олардың қатысушыларын регламенттейтін ұйымның ішкі құжаттарына сәйкес жүзеге асырады.
133. Ұйымның автоматтандырылған цифрлық жүйесін әзірлеу және (немесе) пысықтау тысқары ұйымға және (немесе) үшінші тұлғаға берілген жағдайда, ұйым тысқары ұйымның және (немесе) үшінші тұлғаның осы тараудың және ішкі құжаттардың талаптарын орындауын қамтамасыз етеді, автоматтандырылған цифрлық жүйенің қауіпсіздігі жағдайы үшін жауап береді.
134. Ұйымда әзірленетін автоматтандырылған цифрлық жүйенің бастапқы кодтарын сақтау резервтік көшірме жасауды қамтамасыз ете отырып, ұйымның аясында орналастырылатын мамандандырылған код репозиторияларын басқару жүйесінде жүзеге асырылады.
135. Ұйымда қабылданған автоматтандырылған цифрлық жүйені әзірлеу және (немесе) пысықтау тәсіліне қарамастан, қауіпсіздікті тестілеу міндетті кезең болып табылады, оның барысында кемінде мынадай іс-шаралар жүзеге асырылады:
1) бастапқы кодтың статикалық талдауы;
2) құрауыштардың және (немесе) тысқары кітапханалардың талдауы.
136. Ұйымның автоматтандырылған цифрлық жүйесінің бастапқы кодының статикалық талдауы тексерілетін бағдарламалық қамтылымда қолданылатын барлық бағдарламалау тілінің талдауын қолдайтын, бастапқы кодтың статикалық талдауының сканерін пайдаланумен жүргізіледі, оның функцияларына мынадай осалдықтарды анықтау кіреді, бірақ олармен шектелмейді:
1) зиянды кодтың кіруіне мүмкіндік беретін тетіктердің болуы;
2) осал операторларды және бағдарламалау тілдерінің функцияларын пайдалану;
3) әлсіз және осал криптографиялық алгоритмдерді қолдану;
4) белгілі бір жағдайларда қызмет көрсетуден бас тартуды немесе қосымшаның жұмысын айтарлықтай баяулатуды тудыратын кодты пайдалану;
5) қосымшаны қорғау жүйелерін айналып өту тетіктерінің болуы;
6) кодта құпияларды ашық түрде пайдалану;
7) қосымшаның қауіпсіздігін қамтамасыз ету үлгілері мен тәжірибелерін бұзу.
137. Ұйымның автоматтандырылған цифрлық жүйесінің құрауыштарын және (немесе) тысқары кітапханаларын талдау құрауыштың және (немесе) тысқары кітапхананың қолданылатын нұсқасына тән белгілі осалдықтарды анықтау мақсатында, сондай-ақ құрауыштар және (немесе) тысқары кітапханалар және олардың нұсқалары арасындағы тәуелділіктерді бақылау үшін жүргізіледі.
138. Ұйым ішкі құжатта айқындалған тәртіпте анықталған осалдықтарды жою жөнінде түзету шараларының іске асырылуын қамтамасыз етеді, бұл ретте маңызды осалдықтар автоматтандырылған цифрлық жүйені және (немесе) оның жаңа нұсқаларын пайдалануға енгізуге дейін жойылады.
139. Ұйым автоматтандырылған цифрлық жүйесінің бастапқы кодтарының және соңғы 3 (үш) жыл ішінде пайдалануға енгізілген қауіпсіздікті тестілеу нәтижелерінің барлық нұсқаларын жедел режимде сақтауды және оларға қол жеткізуді қамтамасыз етеді.
140. Автоматтандырылған цифрлық жүйенің клиенттік және серверлік тараптары арасында деректер алмасу Transport Layer Security (Транспорт Лэйер Секьюрити) шифрлау хаттамасының 1.2-ден төмен емес нұсқасын пайдалана отырып шифрланады.
141. Веб-қосымша:
1) веб-қосымшаның тек қана ұйымға тиесілігін бірмәнді сәйкестендіруді (домендік аты, логотиптері, корпоративтік түстері);
2) браузердің жадысында авторландырылған деректерді сақтауға тыйым салуды;
3) енгізілетін құпияларды бүркемелеуді;
4) қаржылық қызметтерді тұтынушыны авторландыру парақшасында веб-қосымшаны пайдалану кезінде басшылыққа алу ұсынылатын кибергигиенаны қамтамасыз ету шаралары туралы хабардар етуді;
5) қате туралы ең аз жеткілікті ақпарат бере отырып, қаржылық қызметтерді тұтынушының интерфейсінде конфиденциалды деректердің көрсетілуіне жол бермей қателер мен ерекшеліктерді қауіпсіз тәсілмен өңдеуді қамтамасыз етеді.
142. Мобильді қосымша:
1) мобильді қосымшаның тек қана ұйымға тиесілігін бірмәнді сәйкестендіруді (қосымшалардың ресми дүкеніндегі деректер, логотиптер, корпоративтік түстер);
2) операциялық жүйенің тұтастығын бұзу және (немесе) қорғау тетіктерін айналып өту белгілерін анықтаған, қашықтан басқару процестерін анықтаған жағдайда ұйымның электрондық тәсілмен микрокредиттер беру жөніндегі функционалын бұғаттауды;
3) қаржылық қызметтерді тұтынушыны мобильді қосымшаның жаңартуларының бар екендігі туралы хабардар етуді;
4) маңызды осалдықтарды жою қажет болған жағдайда, мобильді қосымшаның жаңартуларын мәжбүрлеп орнату немесе оларды орнатқанға дейін мобильді қосымшаның функционалын бұғаттау мүмкіндігін;
5) конфиденциалды деректерді мобильді қосымшаның қорғалған контейнерінде немесе жүйелік есептік деректерді сақтау орнында сақтауды;
6) конфиденциалды деректерді кэштеуді алып тастауды;
7) мобильді қосымшаның резервтік көшірмелерінен конфиденциалды деректерді алып тастауды;
8) қаржылық қызметтерді тұтынушыны мобильді қосымшаны пайдалану кезінде басшылыққа алу ұсынылатын кибергигиенаны қамтамасыз етудің пәрменді әдістері туралы хабардар етуді;
9) қаржылық қызметтерді тұтынушыны оның есептік жазбасындағы авторландыру оқиғалары, құпиясөзді өзгерту және (немесе) қалпына келтіру, ұйым тіркеген мобильді телефон нөмірінің өзгеруі туралы хабардар етуді;
10) ақшалай қаражатпен операцияларды жүзеге асыру барысында – қаржылық қызметтерді тұтынушының рұқсаты болған жағдайда ұйымның серверлік ҚБҚ-ға мобильді құрылғының геолокациялық деректерін беруді не мұндай рұқсаттың жоқ екендігі туралы ақпарат беруді қамтамасыз етеді.
143. Ұйым өз тарапынан:
1) жауапта конфиденциалды деректердің жария болуына жол бермей, проблеманы диагностикалау үшін ең аз жеткілікті ақпарат ұсына отырып, қателер мен ерекшеліктерді қауіпсіз тәсілмен өңдеуді;
2) мобильді қосымшаларды және олармен байланысты құрылғыларды сәйкестендіруді және бірдейлендіруді;
3) жалған сұрау салулармен және зиянды кодтың кірулерімен шабуылдардың алдын алу үшін деректердің жарамдылығын тексеруді қамтамасыз етеді.
144. Автоматтандырылған цифрлық жүйедегі ақпаратқа қол жеткізу ұйым қызметкерлеріне олардың функционалдық міндеттерін орындауы үшін қажетті көлемде беріледі.
145. Автоматтандырылған цифрлық жүйеге қол жеткізу ұйым қызметкерлерін сәйкестендіру және бірдейлендіру арқылы жүзеге асырылады.
146. Автоматтандырылған цифрлық жүйеде ұйымның ішкі құжатында айқындалатын есептік жазбаларды және құпиясөздерді басқару, сондай-ақ пайдаланушылардың есептік жазбаларын бұғаттау бойынша функциялар қолданылады.
147. Автоматтандырылған цифрлық жүйе техникалық қолдаумен қамтамасыз етіледі, оның құрамына автоматтандырылған цифрлық жүйенің жаңартуларын, оның ішінде қауіпсіздік жаңартуларын ұсыну бойынша қызметтер кіреді.
148. Автоматтандырылған цифрлық жүйе деректерді, файлдарды және баптауларды резервтік сақтауды қамтамасыз етеді, ол оның жұмысқа қабілетті көшірмесін қалпына келтіруді қамтамасыз етеді.
149. Ұйымда автоматтандырылған цифрлық жүйенің аудиторлық ізін жүргізу және оның өзгермейтіндігі ұйымдық деңгейде де, техникалық деңгейде де қамтамасыз етіледі.
150. Автоматтандырылған цифрлық жүйені қорғау үшін лицензиялық вирусқа қарсы бағдарламалық қамтылым немесе жұмыс станцияларындағы, ноутбуктердегі және мобильді құрылғылардағы бағдарламалық ортаның тұтастығын немесе өзгермейтіндігін бақылауды қамтамасыз ететін жүйелер пайдаланылады.
151. Биометриялық сәйкестендіру кезінде қаржылық қызметтерді тұтынушының биометриялық деректерін қолдан жасау үшін статикалық бейнені немесе бейнежазбаны пайдаланудан қорғау биометриялық сәйкестендіру барысында қаржылық қызметтерді тұтынушының бақылау қозғалыстарының қайталанбайтын тізбектерін орындауын тексеру арқылы қамтамасыз етіледі.
152. Үшінші тұлғаларға автоматтандырылған цифрлық жүйеге қол жеткізу құқығы берілген немесе ұйымның серверлік қуаттары тысқары деректерді өңдеу орталықтарында орналастырылған (деректерді өңдеудің және (немесе) сақтаудың сыртқы сервистері пайдаланылған) жағдайда, ұйым ақпараттық қауіпсіздікті қамтамасыз етудің мынадай шараларын қабылдайды:
1) үшінші тұлғамен жасалатын тиісті келісімде, шартта ұйымның автоматтандырылған цифрлық жүйелерін қорғау жөніндегі талаптарды және ұйымның мұндай талаптардың орындалуын тексеру құқығын, сондай-ақ ақпараттық қауіпсіздіктің және автоматтандырылған цифрлық жүйелердің жұмысқа қабілеттілігінің бұзылуы салдарынан туындаған залалды өтеу туралы шарттарды көрсетуді;
2) үшінші тұлғаларға берілуіне Қазақстан Республикасының азаматтық, банктік заңнамасына, Қазақстан Республикасының микроқаржылық қызмет туралы заңнамасына, Қазақстан Республикасының дербес деректер және оларды қорғау туралы заңнамасына сәйкес жол берілмейтін ақпаратқа үшінші тұлғалардың қол жеткізу мүмкіндігін болғызбауды. Осы мақсаттар үшін ақпаратты ұйым тарапында ашумен ақпаратты шифрланған түрде сақтау әдісі қолданылады. Бұл ретте шифрлау кілті ұйымда сақталады.».
6. «Сауда-саттыққа қатысушылардың сауда-саттыққа шығарылған мүлікке қатысты ақпаратты жария етуін қоса алғанда, банктік және микроқаржы активтерін сататын электрондық сауда алаңында сауда-саттықты өткізу қағидаларын бекіту туралы» Қазақстан Республикасы Қаржы нарығын реттеу және дамыту агенттігі Басқармасының 2026 жылғы 20 наурыздағы № 12 қаулысына (Нормативтік құқықтық актілерді мемлекеттік тіркеу тізілімінде                   № 38215 болып тіркелген) мынадай өзгеріс енгізілсін:
аталған қаулымен бекітілген Банк және микроқаржы активтерін сату бойынша электрондық сауда алаңында сауда-саттық өткізу, соның ішінде сауда-саттыққа қатысушылардың сауда-саттыққа шығарылған мүлікке қатысты ақпаратты ашу қағидаларында:
14-тармақ мынадай редакцияда жазылсын:
«14. Өтінімде көрсетілген деректер мемлекеттік дерекқорлардан және оператордың цифрлық жүйелерінен автоматты режимде алынбаған жағдайда, сауда-саттыққа қатысушы деректерді дербес енгізеді, сондай-ақ өтінімге растаушы құжаттарды қоса береді.».





Қаржы нарығын реттеу мәселелері бойынша

«Қаржылық қызметтерді
тұтынушылардың

Қаржылық қызметтерді тұтынушылардың жолданымдары туралы есеп (біріктірілген деректер) әкімшілік деректерді өтеусіз негізде жинауға арналған нысанын толтыру жөніндегі түсіндірме (индексі – Ф1, кезеңділігі: жартыжылдықта бір рет)

 
1-тарау. Жалпы ережелер

1. Осы түсіндірме (бұдан әрі – Түсіндірме) «Қаржылық қызметтерді тұтынушылардың жолданымдары туралы есеп (біріктірілген деректер)» әкімшілік деректерді өтеусіз негізде жинауға арналған нысанын (бұдан әрі – Нысан) толтыру бойынша бірыңғай талаптарды айқындайды.
2. Түсіндірмеде мынадай терминдер мен анықтамалар пайдаланылады:
1) жолданым – қаржы ұйымына жазбаша нысанда жіберілген, қаржылық қызметтерді тұтынушының мүліктік талаптарын және (немесе) оның құқықтары немесе заңды мүдделерінің бұзылғанын көрсететін өтініші, шағымы, наразылығы (қолма-қол, почта байланысы арқылы, электрондық поштаға не қаржы ұйымының қаржы өнімдерін ұсынумен байланысты жеке немесе заңды тұлғаның жолданым беру сервисі көзделген қаржы ұйымының ақпараттандыру объектілері арқылы келіп түскен).
Чат-форматта жіберілетін хабарламалар қаржылық қызметтерді тұтынушылардың жолданымдары болып танылмайды және консультациялық сұрау салулар ретінде қаралады.
2) өтемақы – ақша қаражатын қайтаруды, міндеттемелерді қайта есептеуді және қаржылық өтеудің өзге де нысандарын қоса алғанда, есептеулерде анықталған бұзушылықтарға, қателіктерге немесе қаржылық өтем жасау қажеттілігіне алып келген өзге де мән-жайларға байланысты қаржылық қызметтерді тұтынушының жолданымын қарау нәтижелері бойынша қаржы ұйымы қаржылық қызметтерді тұтынушыларға төлеген ақшалай төлемдер.

 
2-тарау. Нысанды толтыру жөніндегі түсіндірме

3. Нысанды толтыру Қаржылық қызметтерді тұтынушылардың келіп түскен жолданымдары бойынша есептілікті ұсыну қағидаларының (бұдан әрі – Қағидалар) 3-тарауына сәйкес кодтарды пайдалана отырып біріктірілген түрде жүзеге асырылады.
4. Нысанның әрбір жолы мынадай белгілердің жиынтығы бойынша қалыптастырылады:
1) қаржы ұйымының типі;
2) қаржы ұйымының атауы;
3) қаржы өнімінің түрі;
4) жолданымның тақырыбы;
5) жүгіну себебі.
5. Осындай белгілердің әрбір жиынтығы бойынша есептілік нысанында белгіленген сандық көрсеткіштер көрсетіледі.
6. Нысанның «Жалпы мәліметтер» бағандарында:
1) қаржы ұйымының типі – банк, Қазақстан Республикасы бейрезидент банкінің филиалы, сақтандыру ұйымы, Қазақстан Республикасының бейрезидент сақтандыру ұйымының филиалы, бағалы қағаздар нарығында брокерлік қызметті жүзеге асыратын ұйым, микроқаржы ұйымы;
2) қаржы ұйымының атауы көрсетіледі.
7. Нысанның «Өнім бойынша жіктеу» бағанында қаржы өнімі түрінің коды көрсетіледі. Код Қағидалардың 3-тарауында көзделген қаржы өнімдерінің жіктеуішіне сәйкес көрсетіледі.
8. Нысанның «Жолданымның тақырыбы» бағандарында:
1) жолданым тақырыбының коды;
2) жүгіну себебінің коды көрсетіледі.
Жолданымның тақырыбы мен жүгіну себебін қаржы ұйымы жолданымның мазмұны мен оны қарау нәтижелері негізінде айқындайды.
Егер бір жолданымда бірнеше тақырып қозғалған жағдайда, қаржы ұйымы жолданымның мәні мен оны қарау нәтижелеріне қарай жолданымның бір негізгі (басым) тақырыбын және жүгінудің бір негізгі себебін айқындайды және көрсетеді. Нысанды толтыру кезінде бір жолданым бойынша бірнеше тақырыпты және (немесе) себептерді көрсетуге жол берілмейді.
9. Толтыру Қағидалардың 3-тарауына сәйкес жолданымдардың тақырыптары мен жүгіну себептерінің жіктеуішіне сәйкес жүргізіледі.
10. Нысанның «Сандық көрсеткіштер» бағанында есептік жол белгілерінің жиынтығы бойынша топтастырылған жолданымдардың жиынтық саны көрсетіледі.
Бұрын қаралған мәселе бойынша бір өтініш берушінің жолданымдары қайталама жолданымдар деп танылады.
11. «Қарау нәтижелері» бағандарында:
1) қанағаттандырылған талаптардың саны, оның ішінде толық немесе ішінара;
2) өтініш берушінің талаптарын қанағаттандырудан бас тартуға не өтініш берушінің бастамасы бойынша жолданымды қарауды тоқтатуға байланысты қанағаттандырылмаған талаптардың саны;
3) омбудсманға және (немесе) сотқа жүгіну ұсынылған жолданымдардың саны.
12. Нысанның «Реттеу шаралары» бағандарында:
1) шарттың талаптары (сыйақы, комиссия, төлемдер кестесі) түзетілген жолданымдардың саны;
2) олар бойынша кредиттік тарихтағы жазбаны түзету жүргізілген және (немесе) техникалық қателіктер (операция, транзакция) жойылған жолданымдардың саны;
3) өзге де реттеу шаралары қолданылған жолданымдардың саны көрсетіледі.
13. Қаржы ұйымы жолданымдарды өнім, тақырып және себеп белгілері бойынша топтастыру арқылы олар туралы біріктірілген мәліметтерді қалыптастырады. Нысан жеке тұлғалардың жолданымдары бойынша бөлек және заңды тұлғалардың жолданымдары бойынша бөлек толтырылады.
14. Мыналарға:
1) әртүрлі тақырыптағы жолданымдарды бір жолда жиынтықтауға;
2) өнімдердің, жолданымдар тақырыптары мен себептерінің кодтары мазмұнын және атауларын дербес өзгертуге, сондай-ақ Қағидаларға қосымшада көзделмеген жаңа кодтарды енгізуге жол берілмейді.
Жолданымдардың қате жіктелуі анықталған жағдайда қаржы ұйымы деректерді түзетеді және ақпарат ұсыну мерзімі өткеннен кейін 5 (бес) жұмыс күні ішінде нақтыланған есептілік нысанын ұсынады.».










Қазақстан Республикасы
Қаржы нарығын реттеу
және дамыту агенттігі
Басқармасының
2026 жылғы «__» __________
№ _____ қаулысына
қосымша


Күші жойылды деп танылатын Қазақстан Республикасы Ұлттық Банкі Басқармасы қаулысының, Қазақстан Республикасы Қаржы нарығын реттеу және дамыту агенттігі Басқармасы қаулыларының және Қазақстан Республикасының Қаржы нарығын реттеу және дамыту агенттігі Басқармасының кейбір қаулыларының жекелеген құрылымдық элементтерінің тізбесі


1. «Электрондық тәсілмен микрокредиттер беру қағидаларын бекіту туралы» Қазақстан Республикасы Ұлттық Банкі Басқармасының 2019 жылғы 28 қарашадағы № 217 қаулысы (Нормативтік құқықтық актілерді мемлекеттік тіркеу тізілімінде № 19714 болып тіркелген).
2. «Электрондық тәсілмен микрокредиттер беру қағидаларын бекіту туралы» Қазақстан Республикасы Ұлттық Банкі Басқармасының 2019 жылғы               28 қарашадағы № 217 қаулысына өзгерістер енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2021 жылғы 30 сәуірдегі № 63 қаулысы (Нормативтік құқықтық актілерді мемлекеттік тіркеу тізілімінде № 22677 болып тіркелген). 
3. «Электрондық тәсілмен микрокредиттер беру қағидаларын бекіту туралы» Қазақстан Республикасы Ұлттық Банкі Басқармасының 2019 жылғы                   28 қарашадағы № 217 қаулысына өзгерістер енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2021 жылғы 13 желтоқсандағы № 108 қаулысы (Нормативтік құқықтық актілерді мемлекеттік тіркеу тізілімінде № 26302 болып тіркелген). 
4. «Қазақстан Республикасының кейбір нормативтік құқықтық актілеріне микроқаржылық және коллекторлық қызмет мәселелері бойынша өзгерістер мен толықтыру енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2022 жылғы 12 желтоқсандағы № 115 қаулысымен (Нормативтік құқықтық актілерді мемлекеттік тіркеу тізілімінде № 31096 болып тіркелген) бекітілген Өзгерістер мен толықтыру енгізілетін микроқаржылық және коллекторлық қызмет мәселелері бойынша Қазақстан Республикасы нормативтік құқықтық актілері тізбесінің 4-тармағы.
5. «Электрондық тәсілмен микрокредиттер беру қағидаларын бекіту туралы» Қазақстан Республикасы Ұлттық Банкі Басқармасының 2019 жылғы                   28 қарашадағы № 217 қаулысына өзгерістер енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2023 жылғы 30 қазандағы № 81 қаулысы (Нормативтік құқықтық актілерді мемлекеттік тіркеу тізілімінде № 33603 болып тіркелген). 
[bookmark: _Hlk240473882]6. «Қазақстан Республикасының кейбір нормативтік құқықтық актілеріне банк және микроқаржылық қызмет мәселелері бойынша өзгерістер мен толықтырулар енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2024 жылғы 29 наурыздағы                              № 17 қаулысымен (Қазақстан Республикасының Нормативтік құқықтық актілерді мемлекеттік тіркеу тізілімінде № 34193 болып тіркелген) бекітілген Өзгерістер мен толықтырулар енгізілетін банк және микроқаржы қызметін реттеу мәселелері бойынша Қазақстан Республикасы нормативтік құқықтық актілері тізбесінің 5-тармағы.
[bookmark: _Hlk240474252]7. «Электрондық тәсілмен микрокредиттер беру қағидаларын бекіту туралы» Қазақстан Республикасы Ұлттық Банкі Басқармасының 2019 жылғы                    28 қарашадағы № 217 қаулысына өзгерістер мен толықтырулар енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2024 жылғы 16 тамыздағы № 58 қаулысы (Қазақстан Республикасының Нормативтік құқықтық актілерді мемлекеттік тіркеу тізілімінде № 34959 болып тіркелген).
8. «Қазақстан Республикасының кейбір нормативтік құқықтық актілеріне банк және микроқаржылық қызмет мәселелері бойынша өзгерістер мен толықтырулар енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2024 жылғы 27 қыркүйектегі                                 № 77 қаулысы (Нормативтік құқықтық актілерді мемлекеттік тіркеу тізілімінде № 35148 болып тіркелген).
9. «Электрондық тәсілмен микрокредиттер беру қағидаларын бекіту туралы» Қазақстан Республикасы Ұлттық Банкі Басқармасының 2019 жылғы                    28 қарашадағы № 217 қаулысына өзгерістер мен толықтырулар енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2025 жылғы 29 тамыздағы № 53 қаулысы (Нормативтік құқықтық актілерді мемлекеттік тіркеу тізілімінде № 36747 болып тіркелген).
10. «Қазақстан Республикасының кейбір нормативтік құқықтық актілеріне қаржы нарығында қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруының таралуын қаржыландыруға қарсы іс-қимыл мәселелері бойынша өзгерістер енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2025 жылғы 12 желтоқсандағы № 78 қаулысымен (Нормативтік құқықтық актілерді мемлекеттік тіркеу тізілімінде                    № 37599 болып тіркелген) бекітілген Өзгерістер енгізілетін қаржы нарығын реттеу және қылмыстық жолмен алынған кірістерді заңды айналымға енгізуге (жылыстатуға), терроризмді қаржыландыруға және қаржы нарығында жаппай қырып-жою қаруын таратуды қаржыландыруға қарсы іс-қимыл мәселелері бойынша Қазақстан Республикасы нормативтік құқықтық актілері тізбесінің                     15-тармағы.

